
6. sjednice Vijeća Mjesnog odbora Folnegovićevo Naselje održane 22. studenog 2021.
u prostorijama Mjesnog odbora Folnegovićevo Naselje, Joze Laurenčića 8B s početkom u 18.00 sati

Nazočni članovi Vijeća: Frane Čavka, Hrabren Dobrotić, Andrea Jelić, Slobodan Jurković, Dalibor Kiseljak, Nikolina Krešo i Bojana Stajčić.

Zapisnik vodi: Hrabren Dobrotić

	Predsjednica konstatira da su nazočni svi članovi Vijeća, što znači da Vijeće može pravovaljano odlučivati, te otvara 6. sjednicu Vijeća Mjesnog odbora.

              Vijeće jednoglasno, bez primjedbi, prihvaća tekst Zapisnika 5. sjednice održane 25. listopada  2021.

	Na prijedlog predsjednice Vijeće jednoglasno utvrđuje

D N E V N I     R E D:
1. Prijedlog zaključka o izmjeni Financijskog plana Mjesnog odbora Folnegovićevo Naselje za 2021.
2. Prijedlozi zaključaka o korištenju prostora MS
· zahtjev Zobun j. d.o.o.
· zahtjev Milene Stajčić
· zahtjev ŽKK Folka - Borovje
3. Aktualna komunalna problematika
4. Prijedlog zaključka o Prijedlogu programa asfaltiranja nerazvrstanih cesta I. reda na području Grada Zagreba u 2022.
5. Izviješća, pitanja i prijedlozi.


Ad 1. Prijedlog zaključka o izmjeni Financijskog plana Mjesnog odbora Folnegovićevo
          Naselje za 2021.
Članovi Vijeća primili su materijale uz poziv.
Nakon rasprave u kojoj zastupnik HDZ-a komentira da je objavljeno da bi 2022. godina trebala biti u suficitu s obzirom da je prva mjera štednje bila smanjenje vijećničkih naknada s čime se on nije slagao, Vijeće većinom glasova (6 za, 0 protiv, 1 suzdržan) donosi


ZAKLJUČAK O IZMJENI FINANCIJSKOG PLANA
Mjesnog Odbora Folnegovićevo Naselje za 2021.

Članak 1.
U financijskom planu Mjesnog odbora Folnegovićevo Naselje za 2021. , članak 1. mijenja se i glasi:
„PRIHODA:									742.230,00 KN
RASHODA:									742.230,00 KN“
Članak 2.
Članak 2. mijenja se i glasi:
	„Prihodi i rashodi iz članka 1. Plana su:

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	742.230,00

	6711
	PRIHODI ZA FINANCIRANJE RASHODA POSLOVANJA
	742.230,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	742.230,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	636.930,00

	 
	ODRŽAVANJE JAVNIH ZELENIH POVRŠINA
	362.007,00

	 
	ODRŽAVANJE NERAZVRSTANIH CESTA
	274.923,00

	3291
	NAKNADE ČLANOVIMA VIJEĆA MJESNOG ODBORA
	99.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	6.300,00




Članak 3. 
Ovaj Zaključak će biti objavljen na oglasnoj ploči u sjedištu Mjesnog odbora.


Ad 2 .Prijedlozi zaključaka o korištenju prostora MS
Članovi Vijeća primili su materijale uz poziv.
Zastupnik HDZ-a iznosi ideju da se prostor korisnicima naplaćuje, na što zastupnica 365 – MB odgovara da se prostori nikada nisu naplaćivali. Prijedlog vijeća je da se prostor ne naplaćuje, ali da se od tvrtki koje traže korištenje prostora zatraže donacije za organizaciju Dana Folke. 
Nakon rasprave u kojoj sudjeluju svi vijećnici, Vijeće većinom glasova (6 za, 0 protiv, 1 suzdržan) donosi




Z A K L J U Č A K
o korištenju prostora Mjesnog odbora Folnegovićevo Naselje

1. Tvrtki Zobun j.d.o.o., iz Zagreba, odobrava se skladištenje stolova i stolica ugostiteljske terase u skladištu objekta Mjesnog odbora Folnegovićevo Naselje, Zagreb, Joze Laurenčića 8B, od 1. prosinca 2021. do 1. travnja 2022.

2. Prostor  iz točke 1. ovog zaključka, korisnik koristiti će bez naknade.

3. Korisnik se obvezuje da će postupati s  pažnjom  dobrog gospodara u korištenju prostora.

4. O povremenom korištenju prostora iz točke 1. ovog zaključka, Gradski ured za mjesnu samoupravu, Područni odsjek Peščenica-Žitnjak izdat će odobrenje o korištenju, a u skladu s ovim zaključkom.



Z A K L J U Č A K
o korištenju prostora Mjesnog odbora Folnegovićevo Naselje

1. Mileni Stajčić iz Zagreba, odobrava se skladištenje namještaja ugostiteljske terase u skladištu objekta Mjesnog odbora Folnegovićevo Naselje, Zagreb, Joze Laurenčića 8B, od 1. prosinca 2021. do 1. travnja 2022.

2. Prostor  iz točke 1. ovog zaključka, korisnik koristiti će bez naknade.

3. Korisnik se obvezuje da će postupati s  pažnjom  dobrog gospodara u korištenju prostora.

4. O povremenom korištenju prostora iz točke 1. ovog zaključka, Gradski ured za mjesnu samoupravu, Područni odsjek Peščenica-Žitnjak izdat će odobrenje o korištenju, a u skladu s ovim zaključkom.

Kao dodatak točki 2 dnevnoga reda, razmatra se molba ŽKK Folka – Borovje za korištenje prostora MO Folnegovićevo Naselje u svrhu pohrane i izlaganja klupskih nagrada i pehara. Klub mora ispuniti zahtjev za korištenjem prostora. Nakon kraće rasprave svih vijećnika, Vijeće jednoglasno donosi

Z A K L J U Č A K
o korištenju prostora Mjesnog odbora Folnegovićevo Naselje

1. Ženskom košarkaškom klubu Folka - Borovje, odobrava se pohrana i izlaganje klupskih nagrada i pehara u maloj dvorani Mjesnog odbora Folnegovićevo Naselje, Zagreb, Joze Laurenčića 8B od 1. prosinca 2021. do 30. studenog 2022. 
2. Prostor  iz točke 1. ovog zaključka, korisnik koristiti će bez naknade.

3. Korisnik se obvezuje da će postupati s  pažnjom  dobrog gospodara u korištenju prostora.

4. O povremenom korištenju prostora iz točke 1. ovog zaključka, Gradski ured za mjesnu samoupravu, Područni odsjek Peščenica-Žitnjak izdat će odobrenje o korištenju, a u skladu s ovim zaključkom.

Kao dodatak točki 2 dnevnoga reda, razmatra se molba Doma za starije osobe Peščenica za korištenje prostora MO Folnegovićevo Naselje u svrhu programa aktivnosti za osobe starije životne dobi u velikoj dvorani srijedom od 10:30 do 12:00 sati i petkom od 08:00 do 09:30 sati. Vijeće bez rasprave jednoglasno donosi

Z A K L J U Č A K
o korištenju prostora Mjesnog odbora Folnegovićevo Naselje

1. Domu za starije osobe Peščenica odobrava se odobrava se korištenje velike dvorane za programe aktivnosti za osobe starije životne dobi srijedom od 10:30 do 12:00 sati i petkom od 08:00 do 09:30 sati od 1. prosinca 2021. do 30. studenog 2022.

2. Prostor  iz točke 1. ovog zaključka, korisnik koristiti će bez naknade.

3. Korisnik se obvezuje da će postupati s  pažnjom  dobrog gospodara u korištenju prostora.
4. povremenom korištenju prostora iz točke 1. ovog zaključka, Gradski ured za mjesnu samoupravu, Područni odsjek Peščenica-Žitnjak izdat će odobrenje o korištenju, a u skladu s ovim zaključkom.

Ad 3. Aktualna komunalnaproblematika

1. Dječje igralište u Laurenčićevoj
Prilikom radova na dječjem igralištu u Laurenčićevoj ulici, kamioni su natovareni prelazili preko ploča na prilazu prema zgradi Dujšinova 1 i pritom ih oštetili. Vijećnici MO Folnegovićevo Naselje slažu se da opločnike treba sanirati i uskladiti s novijima koji su postavljeni na putu uz sjevernu stranu zgrade, što bi trebalo platiti osiguranje te jednoglasno donose

Z A K LJ U Č A K
o sanaciji slomljenih ploča
na prilazu zgradi Dujšinova 1 pokraj dječjeg igrališta u Laurenčićevoj


2. Promet
Gospodin Dragan Lakičević poslao je e-poštom analizu problema i molbu za rješenjem prometne infrastrukture u dijelu Folnegovićevog Naselja. Naime, u nedostatku adekvatnog prometnog rješenja Gavellina ulica služi kao ulaz i izlaz iz Borovja te kao prečac do Slavonske avenije vozačima koji onuda idu na posao, s posla i slično. Gavellina je manja ulica koja ne može podnijeti takav prometni kapacitet te se time ugrožava sigurnost pješaka i djece, jer se vozači mimoilaze preko pločnika. Treba imati na umu da je to često u vrijeme kada djeca odlaze ili se vraćaju iz škole. Pošiljatelj molbe predlaže pretvaranje ulice u jednosmjernu te povećanje parkirnih mjesta.

Vijeće u raspravi u kojoj sudjeluju svi vijećnici razmatra da treba evidentirati postavljeni problem i zatražiti stručnu studiju prometa uz slaganje oko potrebe za pretvaranjem Gavelline u jednosmjernu ulicu u smjeru zapad-istok s izlaskom na Ulicu Milke Trnine kod Željke, Milke Trnine 24 te donosi

Z A K LJ U Č A K
o potrebi za stručnom studijom prometa vezanom uz Gavellinu ulicu u Folnegovićevom Naselju

3. Čišćenje lišća
Zastupnik HDZ-a komentira kako je ove godine Zrinjevac po prvi puta podbacio što se tiče čišćenja lišća. Staze su, kako navodi, skliske, susjedi se žale i nezadovoljni su. Navodno su prije čistili tri puta tjedno, sada jedanput. Predsjednica MO intervenira činjenicom iz evidencije da su čistili skoro svakoga dana pa čak i da imamo blagu jesen zbog koje sve lišće nije još otpalo, ali se Vijeće slaže da ćemo intervenirati da se pojača održavanje pješačkih staza i čišćenje lišća.

Ad 4. Prijedlog zaključka o Prijedlogu programa asfaltiranja nerazvrstanih cesta I. reda na području Grada Zagreba u 2022.

           Članovi Vijeća primili su materijale uz poziv.
           Bez raspraveVijeće jednoglasno donosi

Z A K LJ U Č A K
o Prijedlogu programa asfaltiranja nerazvrstanih cesta I. reda na području Grada Zagreba u 2022.

	1.
	Vijeće Mjesnog odbora Folnegovićevo Naselje suglasno je s Prijedlogom programa asfaltiranja nerazvrstanih cesta I. reda na području Grada Zagreba u 2022.


	2.
	Ovaj će zaključak biti dostavljen Vijeću Gradske četvrti Peščenica-Žitnjak.



Ad 5.Izvješća, pitanja i prijedlozi

1. Izvještaj izvedenosti radova
Na igralištu u Laurenčićevoj koje se uređuje bit će postavljena antistresna podloga, nove sprave za igru i rekreaciju te ograda.


2. Prijava agresivnog psa
Putem e-pošte dobili smo prijavu agresivnog psa na području Folnegovićevog Naselja, a riječ je o američkom stafordu bez primjere kontrole. Unatoč svjedočanstvima stanovnika kvarta (koji nisu zvali policiju), dobili smo samo dvije pismene prijave ovoga psa. Vlasnica psa je gospođa Nikolina Krznarić iz Cilićeve ulice. Prijava je proslijeđena voditeljici Odjeka za nadzor držanja i postupanja sa životinjama koja upućuje da se njoj izravno javljaju osobe koje je taj pas napao ili uznemirio. Građani se boje za svoje pse, ali i djecu. VMO Folnegovićevo Naselje će napraviti obavijest da bi taj pas morao bi biti na povodcu s brnjicom pod nadzorom.

3. KNAP
Kazalište na Peščenici (KNaP) poziva sve građane na novu predstavu PlayHarms s premijerom 27. studenoga 2021. godine s napomenom da stanovnici Gradske četvrti Peščenica – Žitnjak imaju popust na cijenu ulaznice. VMO Folnegovićevo Naselje će proširiti ovu obavijest na društvenim mrežama.

4. Bankomat HPB-a kod pošte
Dijelu je građana nejasno zašto je zatvoren bankomat HPB-a kod pošte te je li to privremeno ili trajno zatvaranje bankomata. VMO Folnegovićevo Naselje ispitat će razloge zatvaranja bankomata, iako je razlog tomu vrlo često neisplativost održavanja bankomata na toj konkretnoj lokaciji.

Ovime je dnevni red sjednice iscrpljen.
Predsjednica zaključuje sjednicu u 19:11sati.	

Zapisnik sastavila: Nikolina Krešo i Hrabren Dobrotić

KLASA: 026-02/21-02/1632
URBROJ: 251-06-11-1105-21-22
Zagreb, 22. studenog 2021.
                                                                                                              Predsjednica
					                                           Vijeća Mjesnog odbora
                                                                                                       Folnegovićevo Naselje                                                                                                	
					                                                   Nikolina Krešo

